ΑΛΕΞΑΝΔΡΕΙΑ
Το πεπρωμένο μπορεί να διαμορφωθεί από τη συνάντηση δύο ανθρώπων.
Αν δεν συναντηθούν ποτέ, πόσο διαφορετική θα είναι η ιστορία;
Αλλά με τη βοήθεια της μοίρας
και με κίνητρο την άκρατη φιλοδοξία, την αποφασιστικότητα και την αγάπη,
μπορεί να χτιστούν αυτοκρατορίες...
ή να κλονιστούν συθέμελα.
Σ' έπιασα.
Κλέβεις.
-Πώς έκλεψα; -Έκλεψες.
Μαζί, ο Μάρκος Αντώνιος και η Κλεοπάτρα θα κάνουν και τα δύο...
αφήνοντας το δικό τους αξέχαστο στίγμα στην ιστορία.
Τι;
Είμαι έγκυος.
ΒΑΣΙΛΙΣΣΑ ΚΛΕΟΠΑΤΡΑ
Αφότου η Κλεοπάτρα φιλοξένησε τον Μάρκο Αντώνιο στην Ταρσό,
τον προσκαλεί στην Αλεξάνδρεια.
Η σχέση μεταξύ της Κλεοπάτρας και του Μάρκου Αντώνιου
ξεκινάει σίγουρα ως μια πρακτική πολιτική συμφωνία.
Αλλά φαίνεται ότι γρήγορα εξελίσσεται σε κάτι περισσότερο,
γιατί υπάρχει όντως αγάπη μεταξύ τους.
Ο Μάρκος Αντώνιος περνούσε υπέροχα στην Αλεξάνδρεια.
Θα ένιωθε, όμως, και ανησυχία, γιατί στη Ρώμη είχαν συμφωνήσει
η εξουσία να μοιράζεται.
Ο Οκταβιανός ήλεγχε τη Δύση.
Ο Αντώνιος την Ανατολή.
Και οι δύο φιλοδοξούσαν
να βγάλουν τον άλλον απ' τη μέση.
Τι σκέφτεσαι;
Τίποτα.
Δεν συμβαίνει τίποτα.
Μην το κάνεις αυτό.
-Τι; -Να μου λες ψέματα.
Δεν σου λέω ψέματα.
Μην κοιμάσαι μαζί μου αν λες ψέματα.
Ο Οκταβιανός φταίει.
Υπάρχουν φήμες ότι απειλεί να διαλύσει τις συμμαχίες,
κάνοντας δικές του κινήσεις.
Τι κινήσεις;
Δεν είναι ξεκάθαρο ακόμα.
Τότε, τι περιμένεις;
Θα έπρεπε να είσαι στη Ρώμη τώρα και να το διαπιστώνεις μόνος σου.
Δεν θα του δώσω την ικανοποίηση.
Πώς τολμάει να χαλάει τη συμμαχία που έφτιαξες;
Όχι, πρέπει να γυρίσεις στη Ρώμη
και να βάλεις το πουλάκι στο κλουβί πριν βγάλει φτερά
και καταστρέψει όλα όσα πάλεψες να φτιάξεις.
Ο Μάρκος Αντώνιος λείπει πολύ καιρό.
Δεν δουλεύει για τη Ρώμη.
Αφήνει τον Οκταβιανό στη Ρώμη, στην έδρα της εξουσίας, κοντά στη Σύγκλητο.
Στη Ρώμη, το μόνο που ακούν είναι για εξωφρενικά συμπόσια.
Πήγαινε, αγάπη μου.
Θα σε περιμένουμε εδώ...
όταν γυρίσεις.
Ο Οκταβιανός υπονομεύει
τη φήμη του Μάρκου Αντώνιου στη Ρώμη,
υπονοώντας πως ό,τι συνέβη στον Ιούλιο Καίσαρα με την Κλεοπάτρα
συμβαίνει τώρα και σ' εκείνον.
Η Κλεοπάτρα τον πείθει.
"Γύρνα πίσω στη Ρώμη.
Φρόντισε να θέσεις τον Οκταβιανό υπό τον έλεγχό σου".
ΡΩΜΗ - 40 Π.Χ.
Όταν ο Μάρκος Αντώνιος έφυγε από την Αίγυπτο κι επέστρεψε στη Ρώμη,
για να διορθώσει τη σχέση του με τον Οκταβιανό,
η Κλεοπάτρα ήταν έγκυος.
Ο Μάρκος Αντώνιος μπορεί να ήταν ξετρελαμένος με την Κλεοπάτρα,
αλλά για σύζυγο
επέλεξε εκείνη που θεωρούσε
ως ενδεδειγμένη πολιτική επιλογή.
Είσαι ο Γάιος, άρα είμαι η Γάια.
Ο Αντώνιος παντρεύεται την αδερφή του Οκταβιανού, την Οκταβία.
Έτσι, αποκτά άμεση σχέση με τον Οκταβιανό.
Θεωρεί ότι έτσι διασφαλίζει την υποστήριξη του Οκταβιανού.
Στην αρχαία Αίγυπτο, ο τοκετός
θεωρούνταν πολύ επικίνδυνος για μια γυναίκα.
Όχι μόνο κινδύνευε να χάσει το μωρό και τη ζωή της,
αλλά κινδύνευε και η ίδια η χώρα να χάσει την ηγέτιδά της.
Η Κλεοπάτρα γέννησε δίδυμα.
Θεωρούνταν κάτι θεϊκό. Θεωρούνταν δώρο από τους θεούς.
Εδραίωσε την εικόνα της Κλεοπάτρας ως Ίσιδα.
Η Κλεοπάτρα γνώριζε τη ρωμαϊκή παράδοση των πολιτικών γάμων.
Καταλαβαίνει γιατί έπρεπε να κάνει κάτι τέτοιο ο Μάρκος Αντώνιος.
Ο Αντώνιος παντρεύτηκε την Οκταβία για πολιτικούς λόγους,
για να κατευνάσει τον αδερφό της, τον Οκταβιανό.
Ήταν μια στρατηγική κίνηση.
Στο μυαλό της Κλεοπάτρας, δεν υπήρχε πρόβλημα.
Άντε, πάρε μια Ρωμαία σύζυγο. Εντάξει.
Αλλά κάνει τρία χρόνια να γυρίσει.
Τι συμβαίνει; Ναι.
Ο Καίσαρας είχε Ρωμαία σύζυγο.
Της έγραφε, ενδιαφερόταν για το παιδί τους.
Αλλά ο Μάρκος Αντώνιος, ούτε λέξη.
Ούτε λέξη. Ακόμα και αφότου η Κλεοπάτρα γέννησε τα δίδυμα.
Ούτε λέξη.
Ουσιαστικά, την εξαπάτησε. Εξαφανίστηκε.
Αλλά σ' αυτό το διάστημα,
η Κλεοπάτρα άλλαξε την τύχη της Αιγύπτου.
Αύξησε λίγο τους φόρους.
Ταυτόχρονα αύξησε και τις εξαγωγές. Αύξησε τις θέσεις εργασίας.
Και ξαφνικά, η οικονομία της Αιγύπτου άρχισε να ευδοκιμεί.
Οι ρωμαϊκές πηγές δεν έχουν λεπτομέρειες...
για όσα έκανε η Κλεοπάτρα τα τελευταία τρία χρόνια.
Αλλά σύμφωνα με τις αραβικές μαρτυρίες, η Αίγυπτος ευημερούσε.
Η οικονομία ήκμασε.
Ο λαός λάτρευε την Κλεοπάτρα.
Θεωρούνταν ικανή ηγέτιδα.
Τα τρία αυτά χρόνια,
που ο Μάρκος Αντώνιος έμεινε μακριά από την Κλεοπάτρα,
έχτιζε την Ανατολική Αυτοκρατορία και διεξήγε πόλεμο κατά της Περσίας,
μιας μεγάλης δύναμης στο σημερινό Ιράν.
ΡΩΜΑΪΚΗ ΑΥΤΟΚΡΑΤΟΡΙΑ ΠΕΡΣΙΚΗ ΑΥΤΟΚΡΑΤΟΡΙΑ
Ο Μάρκος Αντώνιος ήθελε να θέσει υπό έλεγχο τους Πέρσες,
γιατί έτσι θα αυξανόταν το κύρος του στη Ρωμαϊκή Αυτοκρατορία
και θα εδραιωνόταν ως παράγοντας ισχύος,
σε σχέση με τον Οκταβιανό.
Οι Ρωμαίοι προσπαθούσαν καιρό να κατακτήσουν τους Πέρσες,
χωρίς να τα καταφέρουν,
οπότε, ήταν σημαντικό για εκείνον.
Νόμιζε ότι θα τον στήριζε ο Οκταβιανός,
αλλά ο Οκταβιανός δεν τον βοήθησε όπως προσδοκούσε ο Αντώνιος.
Χρειαζόταν στρατό. Χρειαζόταν χρήμα.
Ο Μάρκος Αντώνιος νόμιζε
ότι επειδή παντρεύτηκε την Οκταβία, την αδερφή του Οκταβιανού,
θα έπαιρνε ό,τι ήθελε από τον Οκταβιανό
στην εκστρατεία κατά των Περσών.
Ο Οκταβιανός, όμως, του έδωσε μόνο δύο λεγεώνες,
οπότε χρειαζόταν κι άλλες δυνάμεις,
για να έχει επιτυχία η προέλασή του στην Ανατολή.
Όσο εντεινόταν η σύγκρουση,
ο Μάρκος Αντώνιος ήξερε ότι έπρεπε να βρει συμμαχίες,
και η Κλεοπάτρα ήταν στην κορυφή της λίστας του.
Ο Μάρκος Αντώνιος καλεί την Κλεοπάτρα.
Δεν μπορεί να βασιστεί στον Οκταβιανό,
και κατάλαβε ότι χρειάζεται την Κλεοπάτρα.
Μόλις την κάλεσε, η Κλεοπάτρα πήγε στην Αντιόχεια της Συρίας.
Σε αυτό το στάδιο,
η Κλεοπάτρα είχε το πάνω χέρι
και μπορούσε να θέτει αξιώσεις.
Ήθελε τα παλιά εδάφη των Πτολεμαίων
και ήθελε να εξασφαλίσει
ότι αυτά τα εδάφη θα προσαρτηθούν στο βασίλειό της.
Ειδικά η Κύπρος και η Κρήτη.
ΣΥΡΙΑ
Θέλω να μείνουμε μόνοι.
-Κλεοπάτρα... -Όχι.
Δεν θέλω εξηγήσεις.
Είχες τρία χρόνια.
Ούτε λέξη.
Ούτε σ' εμένα ούτε στα παιδιά.
Τα παιδιά, τα έφερες;
Αν τα έφερα;
Σ' εσένα;
Ξέρω γιατί με κάλεσες εδώ.
Ξέρω...
ότι μάταια ήθελες την εύνοια του Οκταβιανού.
Έχω κι εγώ κατασκόπους.
Ξέρω ότι χρειάζεσαι τη βοήθειά μου.
Γιατί να σου τη δώσω;
Έχεις δίκιο.
Έχεις απόλυτο δίκιο.
Βλέπουμε δύο ισχυρούς παράγοντες να ενώνουν τις δυνάμεις τους
ώστε να βρουν τρόπο να προωθήσουν τα αμοιβαία τους συμφέροντα.
Ο Μάρκος Αντώνιος χρειάζεται την Κλεοπάτρα
για να χτίσει την Ανατολική Ρωμαϊκή Αυτοκρατορία.
Δεν έχει αρκετούς άντρες. Δεν έχει αρκετούς πόρους.
Εκείνη τον χρειάζεται για τις σχέσεις της με τη Ρώμη.
Του δίνει μια λίστα με αιτήματα.
Και του λέει
"Θέλω πίσω ό,τι πήρε ο Ιούλιος Καίσαρας".
Θέλει ο Μάρκος Αντώνιος να αναγνωρίσει τα δίδυμα
και να της παραχωρήσει εδάφη.
Επίσης, να αναγνωριστεί ο Καισαρίωνας ως γιος του Ιουλίου Καίσαρα.
Το θεωρούσε σημαντικό.
Τα θέλω.
Τα θέλω όλα.
Η Κλεοπάτρα και ο Μάρκος Αντώνιος περνούν ολόκληρο τον χειμώνα
στην Αντιόχεια της Συρίας, όπου διαπραγματεύονται.
Αυτό που θέλει η Κλεοπάτρα
είναι να αποκαταστήσει τη δόξα του βασιλείου των Πτολεμαίων.
Σκέφτηκα τα αιτήματά σου,
όλα όσα ζητάς.
Όλα όσα αξίζω.
Όλα όσα αξίζει η Αίγυπτος.
Και πάλι, είναι τεράστιο το τίμημα.
Όπως τεράστιο είναι το έργο που θα προσφέρει η Αίγυπτος.
Δεν ήρθα να τσακωθούμε, Φαραώ.
Τότε, γιατί ήρθες;
Γιατί ήρθα;
Ήρθα επειδή κέρδισες.
Τι κέρδισα;
Τα πάντα.
Γιατί;
Λόγω της σχέσης μας.
Μπορώ να σ' εμπιστευτώ;
Δεν μπορώ να κοιμάμαι μαζί σου και να σου λέω ψέματα.
Δικός σου κανόνας.
Αυτό σημαίνει ότι η Κλεοπάτρα ήταν πιο ισχυρή από ποτέ.
Είχε αποκαταστήσει πια τη δόξα του βασιλείου των Πτολεμαίων.
Ως αντάλλαγμα, ο Μάρκος Αντώνιος πήρε τον στρατό που χρειαζόταν
για την εκστρατεία κατά των Περσών.
Η Αίγυπτος ανέκτησε τον έλεγχο αυτών των εδαφών,
γεγονός που της επέτρεψε να ευημερήσει με αξιοσημείωτο ρυθμό.
Όσο πιο πολλή γη κατέχει ένα έθνος,
τόσο πιο πλούσιος γίνεται ο πυρήνας της αυτοκρατορίας.
Έτσι, αυτά τα εδάφη έδιναν ουσιαστική δύναμη, πλούτο
και ασφάλεια στην Κλεοπάτρα,
δηλαδή, τα βασικά στοιχεία που εκείνη ήθελε πάντα,
που ήθελε κάθε βασιλιάς των Πτολεμαίων.
Σε αυτό το σημείο,
ο Μάρκος Αντώνιος συναντά για πρώτη φορά
τα παιδιά του από την Κλεοπάτρα.
Μικρέ μου θεέ. Γεια.
Γεια σου.
-Θα έρθεις κι εσύ εδώ; -Ναι. Μπράβο.
Οι τέλειοι, μικροί μου θεοί. Για να σας δω.
Απ' ό,τι φαίνεται, είχε ξετρελαθεί μαζί τους.
Ονόμασε τα δίδυμά του Ήλιο και Σελήνη.
Αλέξανδρος Ήλιος και Κλεοπάτρα Σελήνη.
Ο Μάρκος Αντώνιος και η Κλεοπάτρα εξομοιώνουν τα παιδιά τους,
κυριολεκτικά, με τον ήλιο και τη σελήνη στον ουρανό.
Τα προετοιμάζουν για να κληρονομήσουν
την αχανή Ανατολική Αυτοκρατορία,
που δημιουργούν από κοινού ο Μάρκος Αντώνιος και η Κλεοπάτρα.
Υποκλινόμαστε κι εμείς. Ναι.
Άρχοντά μου.
Παρόλο που ο Μάρκος Αντώνιος ετοιμάζεται να εισβάλει στην Περσία,
ο Μάρκος Αντώνιος και η Κλεοπάτρα αυτούς τους μήνες
είχαν την ευκαιρία να αναζωπυρώσουν το ειδύλλιο και να ζήσουν ως οικογένεια.
Μένει έγκυος στο τρίτο τους παιδί.
Είχαν πολλές υποχρεώσεις.
Και οι υποχρεώσεις τους ήταν πολύ σοβαρές.
Πολιτική, στρατηγική, πόλεμοι,
η προσπάθεια να εμποδίσει τους Πέρσες να εισβάλουν στα εδάφη του.
Παρά τη στήριξη της Κλεοπάτρας, η εκστρατεία του Μάρκου Αντώνιου απέτυχε.
Κυρίως επειδή ο πρώην σύμμαχός του, ο βασιλιάς της Αρμενίας, τον προδίδει.
Οι Πέρσες, ουσιαστικά, νικούν τον Μάρκο Αντώνιο.
Η εκστρατεία είναι καταστροφική για τον Μάρκο Αντώνιο.
Χάνει χιλιάδες άντρες. Χάνει σημαντικούς πόρους.
Ευκαιρία να το εκμεταλλευτεί ο Οκταβιανός.
Τώρα έχει απτές αποδείξεις
ότι ο Μάρκος Αντώνιος απέτυχε.
ΑΙΓΥΠΤΟΣ - 36 Π.Χ.
Η Κλεοπάτρα επέστρεψε στην Αίγυπτο.
Δεν μπόρεσε να συνοδέψει τον Μάρκο Αντώνιο στην εκστρατεία,
γιατί γέννησε το τρίτο τους παιδί,
τον Πτολεμαίο.
Τι;
Η εκστρατεία δεν πήγε σύμφωνα με το σχέδιο.
Ο Οκταβιανός ισχυροποιείται μετά από κάθε ήττα του Αντώνιου.
Και στην τελευταία μάχη, ο Αντώνιος είναι...
Με ενοχλεί όταν σταματάς έτσι.
Φαραώ, όλα αυτά είναι απλώς φήμες.
Θα έχουμε πληροφορίες σύντομα.
Πόσο σύντομα;
Σε μερικές εβδομάδες ή...
Δεν αρκεί.
Αν ακούμε εμείς φήμες,
σίγουρα τις ακούει κι ο Οκταβιανός.
Θα πιέσω για ταχύτερη ενημέρωση.
Στο μεταξύ, πώς θέλετε να προχωρήσουμε;
Βρες πού είναι ο Αντώνιος.
Η Κλεοπάτρα ανησυχεί για τις απώλειες του Μάρκου Αντώνιου
και πάει να τον επισκεφτεί στην Αντιόχεια της Συρίας,
όπου έχει υποχωρήσει με τα στρατεύματά του.
ΣΥΡΙΑ
Σου είπα να μη με ενοχλήσεις!
Κλεοπάτρα.
Τίποτα δεν πάει όπως πρέπει.
Αυτό το άτριχο καθίκι υπερισχύει όλων μου των κινήσεων.
Τότε, κάνε νέες κινήσεις.
Έχω κάνει. Πολλές φορές.
Λες και διαβάζει τη σκέψη μου.
Αρκετά.
Ό,τι κι αν κάνω, τον βρίσκω μπροστά μου.
Πώς μπορεί να διαβάζει τη σκέψη σου;
Ξέχασες ποιος είσαι;
Είσαι ικανότερος απ' ό,τι θα γίνει ποτέ ο Οκταβιανός.
Είσαι πιο δυνατός. Είσαι καλύτερος στρατιώτης.
Καλύτερος μαχητής.
Και θα τα καταφέρεις.
Όλη η Αίγυπτος σε στηρίζει.
Πρέπει να δείξεις σε όλους
ότι ξέρεις ποιος είσαι.
Ποιος είμαι, Κλεοπάτρα; Τι είμαι;
Είσαι πολεμιστής.
Είσαι ο πολεμιστής μου.
-Να το θυμάσαι. -Ναι.
-Εντάξει; -Ναι.
Εντάξει.
Κάνε σαν να νίκησες ήδη.
Νίκησα ήδη.
Νίκησα.
Και σ' αγαπώ.
Η Κλεοπάτρα είχε εμπλακεί σημαντικά με τον Μάρκο Αντώνιο.
Όπως και τα τρία παιδιά τους.
Ο Μάρκος Αντώνιος δεν υποσχέθηκε μόνο να τη στηρίξει,
αλλά να φροντίσει και τα παιδιά της,
δίνοντάς τους διάφορα εδάφη στην περιοχή.
Ο Μάρκος Αντώνιος χρειαζόταν την οικονομική της στήριξη.
Η Κλεοπάτρα είναι εκείνη που παίρνει τις αποφάσεις.
Για να εδραιώσει τη σχέση τους
και να της δώσει θεϊκή υπόσταση,
η Κλεοπάτρα παντρεύεται τον Μάρκο Αντώνιο.
Η Ρώμη αποδοκιμάζει τον γάμο του Μάρκου Αντώνιου με την Κλεοπάτρα.
Είναι ήδη παντρεμένος με την Οκταβία, την αδερφή του Οκταβιανού.
Στην Αίγυπτο, ήταν διαφορετικά.
Οι βασιλείς είχαν πολλές συζύγους
και η Κλεοπάτρα ήταν παντρεμένη μόνο με ένα άτομο εκείνη τη στιγμή.
Τον Μάρκο Αντώνιο.
ΑΛΕΞΑΝΔΡΕΙΑ
Γίνεται μεγάλη τελετή μετά τον γάμο.
Οι Δωρεές της Αλεξάνδρειας.
Η Ίσιδα σάς χαιρετά.
Λυπάμαι τους εχθρούς της Αιγύπτου.
Τους λυπάμαι περισσότερο τώρα που η Αίγυπτος και η Ρώμη ενώθηκαν.
Αυτές οι οχιές υποτιμούν τη θεϊκή ένωσή μας,
τη σοφία μας,
τον πλούτο μας,
τον στρατό μας,
την εύνοια των θεών μας.
Σήμερα, στέκομαι εδώ.
Στεκόμαστε ενώπιόν σας,
με το θεϊκό μέλλον να ευημερεί ενώπιόν μας.
Η τελετή ήταν υπερπολυτελής.
Τα παιδιά ήταν επίσημα ντυμένα, η Κλεοπάτρα είχε ντυθεί ως Ίσιδα.
Ο Μάρκος Αντώνιος, ουσιαστικά, έδινε τα εδάφη της Ρώμης στην οικογένεια.
Και σας υπόσχομαι,
όποιος τολμήσει να απειλήσει τη θεϊκή ένωσή μας
θα μετανιώσει τη μέρα που γεννήθηκε!
Στις Δωρεές της Αλεξάνδρειας,
ο Μάρκος Αντώνιος ανακήρυξε τον Καισαρίωνα διάδοχο του Καίσαρα.
Ο Μάρκος Αντώνιος παραχώρησε επισήμως
όλα τα εδάφη που ζητούσε η Κλεοπάτρα.
Οι Δωρεές της Αλεξάνδρειας
όχι μόνον αναβίωναν την παλιά αίγλη της Αυτοκρατορίας των Πτολεμαίων,
αλλά έδιναν, ουσιαστικά, στην Αίγυπτο
περισσότερα εδάφη απ' όσα είχε ποτέ η αυτοκρατορία των Πτολεμαίων.
ΜΕΣΟΓΕΙΟΣ ΘΑΛΑΣΣΑ, ΑΙΓΥΠΤΟΣ, ΣΥΡΙΑ, ΝΑΒΑΤΑΙΑ, ΑΡΑΒΙΑ
Όχι μόνο παραχώρησε ρωμαϊκά εδάφη,
αλλά ο Μάρκος Αντώνιος χώρισε και από την αδερφή του Οκταβιανού.
Σαν να μην έφτανε αυτό,
ο Μάρκος Αντώνιος φάνηκε ότι έκοβε τους δεσμούς του με τη Ρώμη.
Ξέρετε το εικονίδιο που σκάει το κεφάλι;
Έτσι ήταν ο Οκταβιανός, όταν έμαθε για τις Δωρεές της Αλεξάνδρειας.
"Τι κάνει ο Μάρκος Αντώνιος;
Έχει τρελαθεί.
Δεν έχει την εξουσία να το κάνει αυτό".
Αλλά αυτό προσφέρει στον Οκταβιανό την τέλεια ευκαιρία για προπαγάνδα.
"Ο Μάρκος Αντώνιος συμπεριφέρεται σαν βασιλιάς της Ανατολής.
Ο Μάρκος Αντώνιος δεν φέρεται ως γνήσιος και σωστός Ρωμαίος".
Ήταν εύκολο για τον Οκταβιανό να παρουσιάσει τις Δωρεές της Αλεξάνδρειας
ως σκευωρία κατά της Ρώμης.
Ο Μάρκος Αντώνιος έδωσε στον Οκταβιανό αφορμή για πόλεμο.
Αλλά όχι κατά του Μάρκου Αντώνιου,
γιατί ο ρωμαϊκός λαός δεν άντεχε κι άλλον εμφύλιο.
Ποιος ήταν ο αποδιοπομπαίος τράγος;
Η Κλεοπάτρα.
"Αυτή η μάγισσα".
Κι αυτή ήταν η αρχή.
Η αρχή της προπαγάνδας
κατά της Κλεοπάτρας από τον Οκταβιανό.
Ήταν η αρχή της σπίλωσης
της φήμης του Μάρκου Αντώνιου στη Ρώμη.
ΒΑΣΙΛΙΚΟ ΠΑΛΑΤΙ - ΑΛΕΞΑΝΔΡΕΙΑ
Λοιπόν...
Ο Οκταβιανός νομίζει ότι με μάγεψες...
και έθεσες τη Ρώμη σε κίνδυνο.
Ωραία.
Ο Οκταβιανός θύμωσε και προσβλήθηκε.
Εξαπέλυσε μια μοχθηρή προπαγάνδα κατά της Κλεοπάτρας.
Έτσι, παρόλο που ο Μάρκος Αντώνιος ήταν άπιστος στην αδερφή του,
ενοχοποιεί την Κλεοπάτρα ως μέγα πλανεύτρα,
που έκανε όλα αυτά με σκοπό να τον παγιδέψει.
Οι θυμωμένοι ασήμαντοι άντρες συχνά κάνουν σημαντικά λάθη.
Το λάθος του Οκταβιανού είναι ότι μας υποτιμά πολύ.
Πρέπει να τον καταστρέψουμε.
Σε αυτό το σημείο...
ο Οκταβιανός κήρυξε πόλεμο κατά της Κλεοπάτρας.
ΕΛΛΑΔΑ - 31 Π.Χ.
Το 31 π.Χ.,
η Κλεοπάτρα κι ο Μάρκος Αντώνιος αναμετρώνται με τον Οκταβιανό
στη γνωστή Ναυμαχία του Ακτίου.
ΑΚΤΙΟ, ΑΛΕΞΑΝΔΡΕΙΑ, ΟΚΤΑΒΙΑΝΟΣ, ΜΑΡΚΟΣ ΑΝΤΩΝΙΟΣ, ΚΛΕΟΠΑΤΡΑ
Είναι η κορύφωση μιας δεκαετούς αντιπαλότητας.
Η Κλεοπάτρα σπεύδει με πολλά πλοία και χιλιάδες στρατιώτες
προς την Ελλάδα.
Η Κλεοπάτρα συμμετέχει ενεργά στη στρατιωτική ζωή.
Θέλει να μάθει τις λεπτομέρειες,
τις τακτικές, θέλει να έχει ενεργό ρόλο.
Δεν είναι ηγέτιδα που μένει στο παλάτι.
Είναι στην πρώτη γραμμή.
Αυτή είναι η αναμέτρηση που θα αλλάξει την ιστορία της Ρώμης
και την ιστορία της Αιγύπτου.
Η Κλεοπάτρα και ο Μάρκος Αντώνιος σχεδιάζουν μαζί τη στρατηγική τους.
Του παρέχει 200 από τα 800 πλοία και σχεδόν όλη τη χρηματοδότηση.
Αυτό δεν αρέσει σε κάποιους στρατηγούς του Αντώνιου,
που δεν θέλουν να παίρνουν διαταγές από μια γυναίκα.
Με όλον τον σεβασμό,
υπακούμε στον στρατηγό, όχι σε μια...
Καλά θα κάνεις να θυμάσαι τι σας προσφέρω.
-Τολμάς να μου μιλάς σαν... -Αρκετά!
-Αυτό που προτείνει αυτή αντιβαίνει... -"Αυτή";
Μάλλον ήθελες να πεις
"Ευχαριστούμε, Ίσιδα,
που μας δώσατε έναν αήττητο ναυτικό στόλο,
τον οποίο θα αναπτύξουμε αμέσως
με τέτοια ισχύ, που ο Οκταβιανός δεν θα ξέρει τι τον χτύπησε".
-Σωστά; -Μάλιστα, στρατηγέ.
Ευχαριστώ.
Αλλά το είχα.
Οι Ρωμαίοι σύμμαχοι του Μάρκου Αντώνιου είναι καχύποπτοι απέναντι στην Κλεοπάτρα.
Αντιπροσωπεύει την απόλυτη μοναρχία.
Αντιπροσωπεύει μια ανατολική αυτοκρατορία.
Και είναι γυναίκα.
Ο Μάρκος Αντώνιος πρέπει να είναι ισχυρός Ρωμαίος στρατηγός
και η συμμαχία με την Κλεοπάτρα απειλεί την ταυτότητά του
στα μάτια των Ρωμαίων συμμάχων του.
Ανησυχούν ότι δεν φέρεται ως Ρωμαίος στρατηγός,
αλλά σαν βασιλιάς της Ανατολής.
Εξαιτίας αυτού,
πολλοί διοικητές του Μάρκου Αντώνιου αυτομόλησαν στον στρατό του Οκταβιανού.
ΑΚΤΙΟ
Όταν άρχισε η μάχη, ο Μάρκος Αντώνιος και η Κλεοπάτρα ήταν σε ξεχωριστά πλοία.
Ο Μάρκος Αντώνιος ηγείτο του στόλου και η Κλεοπάτρα ακολουθούσε.
ΟΚΤΑΒΙΑΝΟΣ, ΜΑΡΚΟΣ ΑΝΤΩΝΙΟΣ, ΚΛΕΟΠΑΤΡΑ
Στις δύο Σεπτεμβρίου, το πρωί,
ο Μάρκος Αντώνιος και η Κλεοπάτρα επιχειρούν να διασπάσουν τη γραμμή άμυνας
του Οκταβιανού, στον κόλπο του Ακτίου.
Ο Μάρκος Αντώνιος και η Κλεοπάτρα έχουν λιγότερα πλοία από τον Οκταβιανό.
Η άλλη μεγάλη διαφορά μεταξύ των δύο στόλων
είναι ότι τα πλοία του Μάρκου Αντώνιου είναι πιο ογκώδη.
Έχουν μεγαλύτερη δύναμη πυρός,
αλλά είναι λιγότερο ευέλικτα από τα ελαφρύτερα πλοία του Οκταβιανού.
Η Κλεοπάτρα κι ο Μάρκος Αντώνιος έκαναν μια σειρά λανθασμένων κινήσεων,
που ήταν κάπως απροσδόκητο,
επειδή ήταν και οι δύο πολύ ικανοί.
Αλλά όπως παρέταξαν τον στόλο τους, στο τέλος παγιδεύτηκαν.
Τα ελαφρύτερα και πιο ευέλικτα πλοία του Οκταβιανού,
σχεδόν περικύκλωσαν τις δυνάμεις του Μάρκου Αντώνιου και της Κλεοπάτρας.
Οι ρωμαϊκές πηγές λένε ότι η Κλεοπάτρα,
όταν κατάλαβε ότι ο Μάρκος Αντώνιος ηττήθηκε,
πήρε τα πλοία της και αποφάσισε να πλεύσει στην Αλεξάνδρεια.
Κωπηλατήστε!
Κωπηλατήστε! Πιο γρήγορα! Πιο δυνατά!
Κωπηλατήστε!
Δεν ήθελε να την αιχμαλωτίσουν.
Δεν υπήρχε κανένας λόγος
να μείνει σε μια μάχη που, ουσιαστικά, έχαναν.
Κύριος στόχος της ήταν η ασφάλεια του βασιλείου της.
Η ασφάλεια της Αιγύπτου.
Δεν είχε άλλη επιλογή από να γυρίσει στην Αίγυπτο
με όσα περισσότερα πλοία μπορούσε.
Αν έχανε όλο τον στόλο της στη Ναυμαχία του Ακτίου,
η Αίγυπτος θα έμενε ανυπεράσπιστη.
Τα πλοία της έφυγαν.
Όλα, στρατηγέ.
Τι έκανε;
Από ρωμαϊκή πλευρά, ήταν εύκολο να ερμηνευθεί
ως πράξη προδοσίας η αποχώρηση της Κλεοπάτρας από το Άκτιο.
Τι έκανες; Προσπάθησες να τη σταματήσεις;
-Όχι. -Πήγες να τη σταματήσεις;
Ίσως ήταν η καλύτερη απόφαση, ακόμα και για τον Μάρκο Αντώνιο.
Τουλάχιστον, έτσι θα γλύτωνε ένα μέρος του στόλου,
για να πολεμήσει τον Οκταβιανό στο μέλλον.
Ο Μάρκος Αντώνιος, όταν είδε ότι η μάχη είχε σχεδόν χαθεί,
τράπηκε σε φυγή και κατάφερε να φτάσει τον στόλο της Κλεοπάτρας.
Τι έκανες;
-Δεν διαλύω τον στόλο μου. -Τον στόλο μας!
Έπρεπε να με ρωτήσεις πρώτα. Εγώ είμαι ο στρατηγός, όχι εσύ.
Όχι χωρίς τον στρατό μου.
Πώς τολμάς;
Ο Μάρκος Αντώνιος διοικούσε τον στρατό,
άρα, εκείνος θα έπαιρνε την τελική απόφαση.
Όμως, είναι ενδιαφέρον ότι, όταν κάτι πάει στραβά,
η Κλεοπάτρα φταίει και πάλι.
Αν είναι να μου δώσεις στρατό, άσε με να τον διοικήσω.
Πήρα τη σωστή απόφαση.
Αλλά χωρίς εμένα.
Έκανα αυτό που έπρεπε.
Tο έκανες χωρίς να με ρωτήσεις.
Έκανα ό,τι έπρεπε για να προστατεύσω ό,τι μου ανήκει.
Ό,τι μας ανήκει, Κλεοπάτρα! Όχι δικό σου! Δικό μας!
Δεν ήταν κάτι που θα έκανε ένας μέσος Ρωμαίος σε μάχη.
Αλλά η Κλεοπάτρα σκεφτόταν μόνο τον εαυτό της και την εξουσία της.
Έβαλε πρώτα τον εαυτό της και την οικογένειά της.
Ποια νομίζεις ότι είσαι, Κλεοπάτρα;
Η Φαραώ! Αυτή είμαι!
Πρόσεχε πώς μου μιλάς.
Τα ακούν όλα από εκεί πάνω.
Οι πιστοί μου άντρες γελάνε μαζί μου.
Δεν είμαι υπεύθυνη για σένα και για το πώς νιώθεις.
Πήρα μια απόφαση και την υποστηρίζω.
Θέλω μόνο...
την εμπιστοσύνη σου.
Η Ναυμαχία του Ακτίου είναι καταστροφική για τον Μάρκο Αντώνιο και την Κλεοπάτρα.
Έχασαν τη μοναδική τους ευκαιρία να νικήσουν τον Οκταβιανό
εκτός των συνόρων της Αιγύπτου.
Δεν έχουν άλλη επιλογή από να υποχωρήσουν στην Αίγυπτο
και να υπερασπιστούν τα εδάφη τους.
Ο Οκταβιανός, μ' αυτήν τη νίκη,
απέδειξε ότι υπερτερεί του Μάρκου Αντώνιου
και των Πτολεμαίων.
Αυτό τον φέρνει σε πλεονεκτική θέση,
την οποία έτσι κι αλλιώς είχε ήδη, γιατί ήταν στη διαθήκη του Καίσαρα.
Αλλά τώρα το αποδεικνύει.
Με απτό, αδιαμφισβήτητο τρόπο.
Μετά τη Ναυμαχία του Ακτίου, η Κλεοπάτρα παίρνει τον έλεγχο.
Γράφει στον Οκταβιανό.
"Αν αφήσεις εμένα και τον Μάρκο Αντώνιο να ζήσουμε,
θα πάμε οπουδήποτε.
Και μπορείς να πάρεις την Αίγυπτο".
Κανείς δεν πρέπει να το μάθει ποτέ. Σε παρακαλώ.
Δεν προσπαθεί να τον προσελκύσει όπως είχε προσελκύσει τον Καίσαρα
και τον Αντώνιο στο παρελθόν,
αλλά είναι ρεαλίστρια.
Σε αυτό το στάδιο, μάλλον ξέρει ότι θα εξοριστεί,
αλλά θέλει τα παιδιά της να κυβερνούν, τουλάχιστον, την Αίγυπτο.
Επίσης, ζητά από τον Οκταβιανό να δώσει χάρη στον Αντώνιο.
Η Κλεοπάτρα έχει ανάγκη μια συμφωνία με τον Οκταβιανό για να επιβιώσει.
Η μοίρα της οικογένειας, του βασιλείου, η δική της,
είναι στα χέρια του Οκταβιανού.
Ο κύριός μου, ο Οκταβιανός, ευχαριστεί τη Φαραώ για το μήνυμά της
και με διατάζει, ως πρεσβευτή του, να σας ενημερώσω...
ότι θα ικανοποιήσει το αίτημά σας.
Υπό έναν όρο.
Ένα απλό αίτημα.
Σκοτώστε τον Αντώνιο.
Η ζωή του για τη δική σας.
Και των παιδιών σας, φυσικά.
Υποτιτλισμός: Πολυξένη Γεωργίου